text: Morgengymnastik på stranden
  05 maj 2014 kl. 17.18
  Fra på onsdag og alle onsdage i maj og juni er der morgengymnastik på stranden for alle. Det finder sted på Albuen i Vejle.
  Det er "Idræt i dagtimerne" der står bag den gratis morgengymnastik.
  Her bliver der mulighed for at begynde dagen i den friske luft på en af Vejles smukkeste pletter, Albuen, med udsigt til strand, hav og ikke mindst Vejlebroen.
  Med andre ord perfekte rammer til at dyrke krop og sjæl i. Alle kan deltage, både unge som ældre, så tag en ven, nabo, eller familiemedlem med. Tilmelding er ikke nødvendig. 
  Morgengymnastikken varetages på skift af instruktører, som har deres daglige virke hos "Idræt i dagtimerne" i Vejle.
  